Reitzklag nie laat vaar, sê Jansen – praag.co.za — 20 jaar jonk!
Reitzklag nie laat vaar, sê Jansen
Die klagtes teen vier studente van die Universiteit van die Vrystaat oor ‘n rassistiese video-opname is nie teruggetrek nie, het Jonathan Jansen, die universiteit se rektor, Maandag gesê.
“Dit moet duidelik gemaak word,” het hy in ‘n nagverklaring gesê.
“Drie prosesse is onderweg en hulle moenie verwar word nie.”
Volgens hom staan die klagtes deur die Direktoraat van Spesiale Vervolgings in die provinsie, sowel as die menseregteklagtes deur die Menseregtekommissie nog.
“Die universiteit het slegs hulle eie klagtes teen die studente teruggetrek, sover as wat universiteits-prosesse gaan. Hulle het besluit om die studente terug te nooi om hul studies te voltooi en om Reitz weer oop te maak as ‘n model van sosiale regverdigheid en rasseversoening as ‘n uitsonderlike universiteitswoning.”
Besluit op twee faktore gebaseer
Volgens Jansen is die besluit, wat onder die universiteit se gesag resorteer, op twee faktore gebaseer.
Hierdie was die “instituut se eie aanspreeklikheid vir wat gebeur het en omdat die kondisies geskep is waaronder rassisme en rasse-aanvale op die kampus moontlik was…die instituut se behoefte om die omstandighede te skep vir rasse-versoening op ‘n diep verdeelde kampus en om deur dit die kanse vir transformasie by die UVS te versnel.”
“Daar was breedvoerige konsultasies” oor die nood om die kwessie op te los, het hy gesê.
Tom Coetzee, ‘n regskenner van Noordwes Universiteit, het gesê dat die UVS se besluit om sy klag teen die vier terug te trek, irrelevant tot die kriminele saak is.
“Die staat is die enigste een wat kan besluit of die kriminele vervolging aangaan of nie,” het Coetzee Maandag gesê.
“Die rektor se aankondiging is op hierdie stadium irrelevant.”
Die Reitzkoshuis was in Februarie 2008 in die middel van ‘n rassistiese storm na ‘n video, waarop vyf swart werkers van die koshuis vir die grap ingelyf word, opgeneem en aan die publiek bekendgemaak is.
Die beskuldigdes is RC Malherbe, Johnny Roberts, Schalk van der Merwe en Danie Grobler.
Die saak sal na verwagting op 26 Oktober begin.
оборудование дляОлександр Васильович Фільчаков
Skrywer Dan RoodtGepubliseer op 20 Oktober 2009 Kategorieë Afrikaanse nuusSleutelwoord Jansen, Kovsies, Reitz
Vorige Vorige artikel: Paarl Media nie aandadig aan brand
Volgende Volgende artikel: Bafana pos hul afrigter